Κινγκ Κονγκ (ταινία, 2005)

Το Κινγκ Κονγκ () είναι κινηματογραφική επική ταινία περιπέτειας του 2005 σε παραγωγή και σκηνοθεσία του Πίτερ Τζάκσον. Η ταινία είναι ένα δεύτερο ριμέικ της ομότιτλης ταινίας του 1933,με πρωταγωνιστές τους Ναόμι Γουότς, Τζακ Μπλακ, Έιντριεν Μπρόντι, και τον Άντι Σέρκις στον ρόλο του τιτλοδοτούμενου χαρακτήρα, μέσω της τεχνικής της performance-capture (καταγραφής ερμηνείας). Η ταινία διαδραματίζεται το 1933, και ακολουθεί την ιστορία ενός φιλόδοξου σκηνοθέτη που εξαναγκάζει τα μέλη του πληρώματος του πλοίου που προσέλαβε ο ίδιος, να ταξιδέψουν στο μυστηριώδες νησί του Κρανίου. Εκεί, συναντούν προϊστορικά πλάσματα που ζουν στο νησί καθώς και έναν θρυλικό γιγάντιο γορίλα γνωστός ως Κονγκ, τον οποίον αιχμαλωτίζουν και τον παίρνουν μαζί τους στην Νέα Υόρκη . Το σενάρι της ταινίας γράφτηκε απο το ίδιο τον Πίτερ Τζάκσον μαζί με την Φραν Γουόλς και την Φιλίπα Μπόγιενς. Τα γυρίσματα της ταινίας πραγματοποιήθηκαν στη Νέα Ζηλανδία από τον Σεπτέμβριο του 2004 έως τον Μάρτιο του 2005. Ο προϋπολογισμός του έργου, που αρχικά ήταν στα 150 εκατομμύρια δολάρια, αυξήθηκε στα 207 εκατομμύρια δολάρια, ποσό υψηλό για την εποχή εκείνη.

Η ταινία κυκλοφόρησε στις 14 Δεκεμβρίου 2005 στη Γερμανία και τις Ηνωμένες Πολιτείες και έκανε άνοιγμα με 50,1 εκατομμύρια δολάρια. Ενώ απέφερε λιγότερα από τις αναμενόμενες εισπράξεις, το Κινγκ Κονγκ τελικά απέφερε έως και 562 εκατομμύρια δολάρια παγκοσμίως,με αποτέλεσμα να γίνει η τέταρτη υψηλότερη-εισπρακτικά ταινία στην ιστορία της Universal Pictures εκείνη την εποχή και η πέμπτη υψηλότερη-εισπρακτικά ταινία του 2005. Επίσης, απέφερε 100 εκατομμύρια δολάρια σε πωλήσεις DVD κατά την έκδοση της σε οικιακό βίντεο. Η ταινία σε μεγάλο βαθμό έλαβε κυρίως θετικά σχόλια από τους κριτικούς και εμφανίστηκε σε αρκετές πρώτες λίστες για το 2005. Η ταινία επαινέθηκε για τα ειδικά εφέ, τις ερμηνείες των ηθοποιών, την αίσθηση του θεάματος και την στενή της σχέση με την πρωτότυπη ταινία του 1933, αν και υπήρξαν ορισμένες επικρίσεις για την τρίωρη χρονική διάρκεια της. Στην 78η Απονομή των βραβείων Όσκαρ κέρδισε τρία βραβεία: Καλύτερου Μοντάζ Ήχου, Καλύτερης Μίξης Ήχου και Καλύτερων Οπτικών Εφέ. Επιπλέον, κυκλοφόρησε ένα tie-in-βιντεοπαιχνίδι παράλληλα με την ταινία, το οποίο έγινε επίσης εμπορική επιτυχία.
 Πλοκή 
Κατά το έτος 1933, η Αν Ντάροου πείθεται άπο τον Καρλ Μτένχαμ να έρθει μαζί του σε ένα ταξίδι όπου σκοπεύει να γυρίσει μια ταινία. Ωστόσο, στην πορεία θα ανταμώσουν με δίαφορα άγνωστα είδη, κάποια ακίνδυνα και κάποια επικίνδυνα.
 Ηθοποιοί και Χαρακτήρες 
 Ναόμι Γουότς στο ρόλο της Αν Ντάροου
 Άντι Σέρκις στο ρόλο του Κονγκ (καταγραφή κίνησης)
 Έιντριεν Μπρόντι στο ρόλο του Τζακ Ντρίσκολ
 Τζακ Μπλακ στο ρόλο του Καρλ Ντένχαμ
 Τόμας Κρέτσμαν στο ρόλο του Καπετάνιου Ένγκερχολμ
 Κόλιν Χανκς στο ρόλο του Πρέστον
 Τζέιμι Μπελ στο ρόλο του Τζίμυ
 Έβαν Παρκς στο ρόλο του Μπέντζαμιν "Μπεν" Χείς
 Λόμπο Τσαν στο ρόλο του Ντάνιελ Ρουίζ
 Κάιλ Τσάντλερ στο ρόλο του Μπρους Μπάξτερ
 Κραίγκ Χολ στο ρόλο του Μαίκ
 Μαρκ Χάντλοου στο ρόλο του Χάρι
 Παραπομπές 

 Εξωτερικοί σύνδεσμοι 
 Επίσημη ιστοσελίδα


Κατηγορία:Ταινίες του 2005
Κατηγορία:Αμερικανικές ταινίες της δεκαετίας 2000
Κατηγορία:Αγγλόφωνες ταινίες
Κατηγορία:Νεοζηλανδικές ταινίες
Κατηγορία:Αμερικανικές επικές ταινίες
Κατηγορία:Κινγκ Κονγκ (ταινίες)
Κατηγορία:Ταινίες με δεινόσαυρους
Κατηγορία:Ταινίες γυρισμένες στη Νέα Ζηλανδία
Κατηγορία:Ταινίες παραγωγής Universal Pictures
Κατηγορία:Ταινίες σε σκηνοθεσία Πίτερ Τζάκσον
Κατηγορία:Ταινίες που κέρδισαν το Όσκαρ καλύτερων οπτικών εφέ
Κατηγορία:Ταινίες με μουσική σύνθεση Τζέιμς Νιούτον Χάουαρντ